ভারতীয় রেল
ভারতে রেল ব্যবস্থা চালু হয় ১৮৫৩ সালে। ১৯৪৭ সালে স্বাধীনতার সময়, দেশে বিয়াল্লিশটি রেল ব্যবস্থা বিদ্যমান ছিল। ১৯৫১ সালে এই সংস্থাগুলির রাষ্ট্রায়ত্ত্বকরণের পর একটি মাত্র সংস্থা স্থাপিত হয় এবং উক্ত সংস্থাটি বিশ্বের অন্যতম বৃহৎ রেল ব্যবস্থায় পরিণত হয়। ভারতীয় রেল দূরপাল্লা ও শহরতলি স্তরে মাল্টি-গেজ ব্যবস্থায় ব্রড, মিটার ও ন্যারো গেজে রেল পরিবহন পরিচালনা করে। এই সংস্থা একাধিক লোকোমোটিভ ও কোচ উৎপাদন কারখানারও মালিক।
হাওড়া–দিল্লি প্রধান রেলপথ
ইআইআর ১৯০৩ সালে দিল্লি জংশন ভবনটি নির্মাণ করে। এটিতে ১২ টি ব্রড গেজ এবং ৩ টি মিটার গেজ প্ল্যাটফর্ম ছিল। ১৯০৫ সালে ভারতের সর্ববৃহৎ রেলওয়ে স্টেশন হিসেবে হাওড়া টার্মিনাস পুনর্নির্মাণ করা হয়।